23/02/2016 | Administración LocalMunicipal
Bergondo
Intervención
Aprobación do listado de abonados e facturación da liquidación da taxa que grava os servizos de abastecemento, saneamento e depuración de augas do Concello de Bergondo correspondente ó cuarto trimestre do 2015

EDICTO E ANUNCIO DE COBRANZA Con data 12 de febreiro de 2016, a alcaldesa do Concello de Bergondo, Severin Jorge Gaudo Balanya, ditou a resolución número 125/2016 que transcrita di: “Alejandra Pérez Máquez, alcaldesa-presidenta do Concello de Bergondo (A Coruña) Aprobación do listado de abonados e facturación da liquidación da taxa que grava os servizos de abastecemento, saneamento e depuración de augas do Concello de Bergondo correspondente ó cuarto trimestre do 2015. ANTECEDENTES A empresa VIAQUA, Gestión Integral de Augas de Galicia S. A. U. presentou o día 18 de xaneiro de 2016 co número 201 de rexistro de entrada, o listado de lecturas de consumo dos usuarios dos servizos de abastecemento, saneamento e depuración de augas do Concello de Bergondo, correspondentes ó cuarto trimestre do ano 2015, así como a liquidación da taxa que grava os citados servizos, e o listado de altas e baixas con respecto ó período inmediatamente anterior. CONSIDERACIÓNS LEGAIS En uso das facultades que me confire o artigo 21 da Lei 7/1985, de 2 de abril, reguladora das bases do réxime local, e de acordo con todo o indicado, RESOLVO: 1. Aproba-lo padrón das taxas pola prestación do servizo de abastecemento, saneamento e depuración de augas do Concello de Bergondo correspondente ó cuarto trimestre de 2015 e expoñelo ó público mediante edito que se deberá publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días desde o día seguinte á correspondente publicación no boletín, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria.2. Aproba-las liquidacións que figuran no citado padrón dos abonados que constan no expediente do folio número 2 con ANGEL ROADE S. L. ata o folio número 42 con ZITACUARO 2000 S. L., polo importe global de 236.001,46 € (205.433,51 € de liquidación e 30.567,95 € de canon de auga Galicia). 3. Contra as liquidacións incorporadas ao padrón, tódolos interesados poderán interpor RECURSO DE REPOSICIÓN ante esta Alcaldía, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado desde o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación do recurso poderase interpor RECURSO CONTENCIOSO-ADMINISTRATIVO ante órgano competente da xurisdicción contencioso-administrativa, de conformidade co disposto nos artigos 8, 9 e 10 da Lei 29/1998, do 13 de xullo, no prazo de dous meses desde a notificación da resolución expresa ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contecioso-administrativa. Tamén se poderá interpor calquera outro recurso que se estime conveniente. Así mesmo, a repercusión do canon de auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes desde que se entenda producida a notificación.4. Que se poñan ó cobro os recibos correspondentes a tales liquidacións. O período voluntario de cobro será de dous meses desde o día seguinte á publicación no Boletín do citado edicto. O pago farase efectivo na oficina de Viaqua, sita en Ctra. Coruña, 6, Bergondo. Tamén existe a posibilidade de domiciliar o pago das liquidación en entidades financeiras. Transcorrido este prazo iniciarase o período executivo e a débeda resultante esixirase polo procedemento de prema e devengaranse os correspondentes xuros do período executivo, os xuros de demora e, no seu caso, as costas que se produzan. Así mesmo, a falta de pago no período voluntario sinalado suporá a esixencia do canon da auga directamente ó contribuínte pola vía de constrinximento pola consellería competente en materia de facenda da Xunta de Galicia. En Bergondo, na data que figura na marxe. Dou fe A alcaldesa A secretaria Alejandra Pérez Máquez Ana M.ª Cacharrón Castelos” Bergondo, 15 de febreiro de 2016. A alcaldesa Asdo.: Alejandra Pérez Máquez